Atklāta konkursa “**Prokuratūras informācijas sistēmas un e-pakalpojumu uzturēšanas, izmaiņu izstrādes un ieviešanas pakalpojuma iegāde**”,

identifikācijas Nr.LRP 2017/66

**Iepirkuma komisijas skaidrojums**

1. **Skaidrojuma pieprasījums:**

Lūdzam precizēt, vai Pretendents ir tiesīgs iesniegt apliecinājuma vēstuli par testēšanas kompetenci no testēšanas jomā akreditētas izdevējas organizācijas un nesniegt speciālistu sertifikātu kopijas, kas faktiski savstarpēji nav izslēdzoši?

**Skaidrojums:**

Atklāta konkursa nolikuma 4.3. apakšpunktā ir noteikts, ka atbilstības apliecināšanai pretendents iesniedz sertifikātu kopijas un apliecinājumu par darba attiecībām, kuru paraksta pretendenta paraksttiesīgā persona un darbinieks. Tātad pretendentam ir jāiesniedz dokumentus, kas apliecina testēšanas speciālistu kompetenci un sertificēšanu, saskaņā ar atklāta konkursa nolikuma prasībām, tai pat laikā pretendents var iesniegt tikai atbilstoša kompetences līmeņa neatkarīgas un testēšanas jomā akreditētas izdevējas organizācijas testēšanas kompetenci apliecinošu dokumentu, kur atbilstošais pretendenta testēšanas kompetences līmenis atbilstu tam, ja pretendents iesniegtu četrus starptautiski atzītus advanced līmeņa testēšanas sertifikātus un trīs foundation līmeņa sertifikātus.

1. **Skaidrojuma pieprasījums:**

Lūdzam precizēt iesniedzamos dokumentus atbilstoši nolikuma 4.5.3.2. punktam, vai pasūtītājs uzskatīs par kvalifikācijai atbilstošu, ja pretendents iesniedz Bilanci un peļņas un zaudējuma aprēķinu dokumentu kopijas no auditēto gada pārskatu dokumentācijas?

**Skaidrojums:**

Atklāta konkursa nolikuma 4.5.3.apakšpunkts nosaka pretendentiem iesniegtos dokumentus, kas apliecina pretendenta atbilstību pasūtītāja izvirzītajām prasībām par pretendenta saimniecisko un finansiālo stāvokli. Pretendents iesniedz dokumentus, no kuriem iepirkuma komisija gūst pārliecību, ka pretendents atbilst 4.5.2. apakšpunktā noteiktajai prasībai. Šajos dokumentos jābūt informācijai par pārskata gada finanšu rādītāju atbilstību nolikumā noteiktajām prasībām: 4.5.2.1. apakšpunkta prasībai par likviditātes koeficientu, 4.5.2.2.apakšpunkta prasībai par pašu kapitālu un 4.5.2.3.apakšpunkta prasībai par peļņas rādītāju.

1. **Skaidrojuma pieprasījums:**

Lūdzam precizēt vērtēšanas kritēriju un pieeju atbilstoši Nolikuma 5.10. punkta 2. tabulai attiecībā uz C1 un C2, ja gadījumā pretendents ir plānojis piešķirt atlaides kādā no pozīcijām atbilstoši Finanšu piedāvājuma formā norādītajiem darba uzdevumiem un/vai uzturēšanai – finanšu piedāvājuma 1,2, un 3 tabulas pozīcijas?

**Skaidrojums:**

Pretendentam ir jāiesniedz finanšu piedāvājums atbilstoši atklāta konkursa nolikuma 3.4.3.apakšpunktā noteiktajām prasībām. Saskaņā ar Publisko iepirkumu likuma 2.pantu pasūtītājam ir jānodrošina vienlīdzīga un taisnīga attieksme pret visiem pretendentiem. Šajā iepirkumā saimnieciski visizdevīgākajam piedāvājumam ir noteikti vērtēšanas kritēriji un piešķiramo punktu skaita aprēķins, kas neparedz piemērot jebkāda veida atlaides. Tāpēc iesniegtie piedāvājumi tiks vērtēti atbilstoši nolikumā noteiktajām prasībām, finanšu piedāvājuma formai un tabulām – formulām un piemēriem, ko pasūtītājs ir norādījis. Pretendents pasūtītāja noteiktajā veidlapā “Finanšu piedāvājums” nav tiesīgs veikt jebkādas izmaiņas vai norādīt nosacījumus prasību izpildei. Ja pretendents finanšu piedāvājumā nav ierakstījis savu piedāvāto cenu vai ir norādījis savus nosacījumus piedāvātajai cenai, tad iepirkuma komisija piedāvājumu tālāk nevērtē.

Rīgā, 2017.gada 14.novembrī